184.

Järgnevas tabelis on kokkuvõtlikult välja toodud parlamendi ametikohtade loetelus ja halduses toimunud peamised muutused. Tabel 19 Peasekretariaadis 2015. aastal toimunud restruktureerimise kokkuvõte Peadirektoraat Restruktureerimine ja nüüdisajastamine DG PRES Presidentuur 2015. aastal täideti mitu kõrgema astme ametikohta, mis jäid 2014. aastal eri põhjustel (üleviimine, pensionile minek jne) vabaks. Ühtlasi nimetati ametisse õigusaktide direktoraadi uus direktor, parlamendiliikmete haldusüksuse uus juhataja, parlamendiliikmete tegevuse eest vastutava üksuse uus juhataja ning protokolliüksuse uus juhataja. DG IPOL Sisepoliitika 2015. aastal loodi kaks uut sekretariaati: — TAXE 2 komisjoni sekretariaat pärast 2. detsembril täiskogus toimunud hääletust; — uue autotööstuses heitkoguste mõõtmise uurimiskomisjoni (EMIS) sekretariaat pärast 17. detsembril täiskogus toimunud hääletust. DG EXPO Välispoliitika 2015. aastal oli neljast direktori ametikohast kolm pikka aega täitmata ja seetõttu töötas kolm üksuse juhatajat direktori kohusetäitjana, täites mõlema ametikoha ülesandeid. DG EPRS Parlamendi uuringuteenistus Väljaannete haldamise ja toimetamise teenistusest sai oktoobris täiemahuline üksus, mis tegeleb nüüd lisaks eelnenud kohustustele trükiste kõrgetasemelise kavandamisega kogu peadirektoraadis. Parlamendi ametikohtade loetelus loodi 2014. aastal Euroopa Majandus- ja Sotsiaalkomitee ning Regioonide Komiteega sõlmitud raamlepingust tulenevalt ligikaudu 80 ametikohta. 2014. aastal ja 1. jaanuaril 2015 tehtud ümberpaigutamiste esimene ja teine etapp viidi edukalt lõpuni: paigutati ümber 42 kolleegi, kellest 37 nõustus alalise ületoomisega parlamenti. Töötajate ümberpaigutamise kolmas etapp algas 1. oktoobril 2015 ja see puudutab 12 ametnikku, kellest 11 tuuakse alaliselt üle parlamenti. Lepinguliste töötajate osas algselt tööle võtta kavandatud 40 töötajast võeti tööle 31. DG COMM Kommunikatsioon Kodanikega suhtlemise direktoraadis loodi kaks uut üksust: — üksus EYE, mis vastutab järgmiste Euroopa noorteürituste korraldamise eest 2016. aastal ja edaspidi; — külastusstrateegia koordineerimise üksus, mis vastutab külastusteenuste koordineerimise ja uue külastusstrateegia elluviimise eest. DG PERS Personaliküsimused Töölevõtmise üksus jagati 2015. aasta alguses kaheks eraldi üksuseks, millest üks vastutab ametnike ja ajutiste töötajate töölevõtmise eest ja teine lepinguliste töötajate, parlamendiliikmete registreeritud assistentide ja praktikantide töölevõtmise eest. Personaliküsimuste peadirektoraadi juurde asutati 2014. aasta detsembris Screening-töörühm, et muuta töökorraldus tõhusamaks, ning rühm jätkab tööd. Brüsseli spordikeskuse juhtimine anti logistika peadirektoraadilt üle personaliküsimuste peadirektoraadile. DG INLO Infrastruktuur ja logistika Peadirektor siirdus 30. aprillil 2015 pensionile ja tema ametiülesanded võttis üle logistika direktoraadi direktor. Juhatus kiitis oma 23. novembri 2015. aasta koosolekul selle ametisse nimetamise heaks 1. detsembrist alates. 1. detsembril 2015 loodi kommunikatsiooni eest vastutav üksus, mis liideti ressursside direktoraadiga. DG INTE Suuline tõlge ja konverentsid Suur muudatus peadirektoraadis oli peadirektori vahetumine eelarveaasta alguses. Loodi uus nõuandev funktsioon sekretariaadi konsolideerimiseks seoses uue peadirektoriga ning 1. detsembril 2015 loodi peadirektoriga otseselt seotud uus strateegiaüksus. Nii Lissaboni lepingu kui ka uute personalieeskirjade jõustumise järel on suulise tõlke tegemine toimunud aegunud töötingimustes. 2014. aasta jooksul arutati ja valmistati ette tõlkide uusi töötingimusi. Aruandlusperioodi alguseks olid mõlemad läbirääkimiste pooled, st juhtkonna ja koosseisuliste tõlkide esindajad, leppinud uutes tingimustes üldjoontes kokku. Hääletamisel aga lükkasid tõlgid need tingimused tagasi. Seetõttu jäid saavutamata tõlkide uute töötingimuste rakendamisega seonduvad kavandatud eelised ja võimalus suurendada konkurentsivõimet suulise tõlke teenuste osutamisega Regioonide Komiteele ning Euroopa Majandus- ja Sotsiaalkomiteele. Perioodi lõpus algatas peasekretär arutelud suulise tõlke ja konverentside peadirektoraadiga ja konkreetsemalt koosseisuliste tõlkidega eesmärgiga koostada uus plaan suulise tõlke töö korraldamiseks. DG FINS Finantsküsimused Eelarve- ja kontrolliteenistus kujundati ümber eelarve- ja kontrolliüksuseks. Üksuse juhataja töölevõtmise menetlus lõpeb 2016. aastal. Parlamendiliikmete rahaliste ja sotsiaalsete õiguste direktoraadi juurde loodi 2015. aasta oktoobris uue teenistusena parlamendiliikmete portaal (vt punkti 163). Uus teenistus komplekteeriti direktoraadi kolme üksuse kogenud ametnike ümberpaigutamise teel. Peasekretär andis 2015. aasta märtsis finantsküsimuste peadirektoraadile volitused asuda juhtima kriisirühma turvalisuse töökonda, mille eesmärk on eelkõige parlamendi välislähetuste turvalisuse tagamine. DG ITEC Tehnoloogilised uuendused ja tugiteenused Viidi lõpule 2014. aastal asutatud kahe uue direktoraadi (DES ja ESIO) restruktureerimine (juhatuse 14. aprilli 2014. aasta otsus) ja kiideti heaks kasutajatoe üksuse ning lahenduste ja metoodika teenistuse reorganiseerimine. Sellele lisandus projekt alates 2015. aasta kevadest peasekretäri alluvuses töötava kirjastamise direktoraadi reorganiseerimiseks (kiideti heaks 2016. aasta alguses) ja innovatsiooniteenistuse loomine innovatsiooni ja ressursside direktoraadi juurde. Tegevuse institutsioonisiseseks muutmist jätkati, nii et ametikohti täideti aastatel 2013 ja 2014 institutsiooni poliitilise juhtkonna ja eelarveorganite otsuste kohaselt. Eelarveaasta 2015 lõpus oli 85 % ametikohtadest kas täidetud või võrdväärse staatusega. DG SAFE Turvalisus Neljast üksuse juhataja täitmata ametikohast täideti kolm, nimelt turvalisuse ja ohutuse Strasbourgi ja Luxembourgi üksuste (direktoraat A) ja Luxembourgi tuleohutuse üksuse (direktoraat B) juhtide ametikohad. Täitmata on veel kaks üksuse juhataja ametikohta, nimelt Strasbourgi tuleohutuse üksuse ning turvalisuse ja ohutuse Brüsseli üksuse juhtide kohad. 20 koordineerimisülesandeid täitvat AST-kategooria ametnikku võeti tööle EPSO eriotstarbelise ja institutsiooni vajadustele kohandatud konkursi kaudu. Neid 2011. aasta eelarves ette nähtud ametikohti täitsid siiani III tegevusüksuse lepingulised töötajad, kes valiti välja samuti EPSO menetluse abil. Aastal 2012 vastu võetud tegevuskavas nähti tegevuse institutsioonisiseseks muutmise kolmanda ja viimase etapi jaoks ette 165 turva- ja ohuennetustöötaja (I tegevusüksus) töölevõtmine 2015. aastal. Need töölevõtmised viidi lõpule 2015. aasta esimesel poolel. Sellele lisaks võeti turvatava ala suurenemise tõttu tööle 20 I tegevusüksuse lepingulist töötajat.